Zerocalcare

**Zerocalcare**, komikigile italiarra da, **Michele Rech** izenarekin jaioa (Cortona 1983ko abenduaren 12).

## Izena 
Interneteko eztabaida baterako *nickname* bat behar izan zuela-eta, momentu horretan bertan telebistan ikusi zuen karearen kontrako produktu baten iragarkiaren lelotik hartu zuen *Zerocalcare* izen artistikoa. Horrela kontatu izan du komikigileak berak behin baino gehiagotan.

## Biografia 
Erromako Rebibbia auzo herrikoian hezitako irudigilea da, eta haren komikietan auzoko bizitza, lagunak eta izaera erakusten ditu. Autorea bera komikietako pertsonai eta askotan protagonista bihurtzen da, eta haren bizipen zein kezka pertsonalekin batera, belaunaldi baten egoera islatu nahi du beste pertsonai batzuez hornitutako kontakizunetan, betiere 1980ko lehen bosturtekoan jaiotakoak; bestalde, Zerocalcarek, nerabezarotik, Italiako giro politiko alternatiboetan parte hartu zuen, eta gune okupatu autogestionatuak, mundializazioaren aurkako mobilizazioak, eta kurduen borrokak izan ditu hizpide lan askotan.

## Lanak 
### Komikiak 
* ''La profezia dell'armadillo* Edizioni Graficart 2011
** *La profezia dell'armadillo – Colore 8 bit* BAO Publishing 2012
** *La profezia dell'armadillo. Artist edition* BAO Publishing 2017. 
* *Un polpo alla gola* BAO Publishing 2012
** *Un polpo alla gola*. *Nuova edizione deluxe* BAO Publishing 2019
* *Ogni maledetto lunedì su due* BAO Publishing 2013
* *Dodici* BAO Publishing 2013
* *Dimentica il mio nome* BAO Publishing 2014
* *L'elenco telefonico degli accolli* BAO Publishing 2015
* *Kobane Calling* editore BAO Publishing 2016
** *Kobane calling. Oggi* BAO Publishing 2020. 
* *Macerie prime* BAO Publishing 2017. 
* *Macerie prime – Sei mesi dopo* BAO Publishing 2017. 
* *Prossima fermata. Una storia per Renato Elementi* Kairos 2018
* *Educazione subatomica Comics&Science* Consiglio Nazionale delle Ricerche
* *Scavare fossati, nutrire coccodrilli* BAO Publishing 2018
* *La scuola di pizze in faccia del professor Calcare* BAO Publishing 2019
* *Scheletri*  BAO Publishing 2020
* *A babbo morto. Una storia di Natale* BAO Publishing 2020
** *A babbo morto. Una storia di Natale -* audioliburua, Storyside, 2020
* *Niente di nuovo sul fronte di Rebibbia* BAO Publishing 2021
*  *No Sleep Till Shengal* BAO Publishing 2022. 
*  *Quando muori resta a me*, BAO Publishing, 2024. 

### Zenbait istorio motz 
* *Kobane Calling*, Internazionale 2015
* *Ferro e piume*, Internazionale 2015
* *Groviglio*, La Repubblica, 2016
* *Questa non è una partita a bocce'', L'Espresson, 2018
* *Macelli*, Internazionalen 2019
* *Romanzo sanitario*, l'Espresson, 2021.
* *La dittatura immaginaria*, Internazionalen,2021
* *Etichette*, Internazionalen 2021
* *Strati*, iL'Essenzialen,  2022.

### Animazio filmak 
* *Fumettology* - puntata 02×05 (Rai 4, 2014)
* *Liberi e pensanti. Uno maggio Taranto* (LA7, 2020)
* *Rebibbia Quarantine* (LA7, 2020)
* *Strappare lungo i bordi* (Netflix, 2021)
* *Questo mondo non mi renderà cattivo* (Netflix, 2023)

## Zerocalcare euskaraz 
2018 urtean Farmazia Beltza argitaletxeak euskarara itzuli eta argitaratu zuen Zerocalcareren *Macerie Prime* komikia bi liburukitan: **Hondamuinean** (2018) eta **Hondamuinean 2: 6 hilabete geroago** (2019). Koldo Izagirrek egin zuen italieratik euskararako itzulpena.

2019ko apirilean Zerocalcare Donostiako Komikigunean eta Iruñeko Katakrak liburudendan aurkeztu zituen komiki hauek, eta Komikigunean marrazkilari eta komikigileentzako saio berezia eskaini zuen. 

2020 urtean argitaratu zuen euskaraz Farmazia Beltzak 2011 urtean egileak sortutako lehen komiki luzea 'La profezia dell'armadillo'; 2021ean argitaratu zen euskaraz *Kobane Calling* eta 2022an 'No Sleep Till Shengal'.  

### Euskaratutako lanen zerrenda 
* *Hondamuinean*, Farmazia Beltza, 2018ko azaroa.
* *Hondamuinean 2: 6 hilabete geroago*, Farmazia Beltza, 2019ko apirila.

* *Armadiloaren igarkizuna*, Farmazia Beltza, 2021eko apirila.
* *Kobane calling* *orain*, Farmazia Beltza, 2020ko apirila.
* *No Sleep Till Shengal*, Farmazia Beltza, 2022ko azaroa.
* *Amildegia 41 Bis*, dhtk, 2023 abuztua.
* *Niretzat bedi zu hildakoan*, Farmazia Beltza, 2024ko azaroa.

## 2019ko bisita Euskal Herrian 
thumb|Zerocalcare Donostian, Farmazia Beltzak euskaratutako Hondamuinean komikiaren aurkezpenean, David Zapirain eta Beñat Irasuegi botikariekin.
Bere liburuak aurkezten eta komikigintza tailerrak eskaintzen ere izan zen Zerocalcare Euskal Herrian 2019ko apirilan Farmazia Beltza argitaletxekoek gonbidatua, eta, bisita hartan, Sustrai Colina bertsolaria aritu zitzaion gidari eta itzultzaile lanetan. Horregatik, komikigilearekin izandako solasaldiak hartu zituen gero oinarri *Kobane calling* *orain* libururako hitzaurrea idazteko, eta egilearen robot-irudi gisako bat egiten du bertan. Hitzaurrean kontatzen denez, adibidez, egileak urtean sei hilabete ematen ditu etxean komikiak sortzen, eta beste sei promozio lanetan; argitaletxeen zirkuituetan lehenik, eta gaztetxez gaztetxe ere bai ondoren. Bere sonaz nazkatutako sortzaile baten erretratua egiten du Colinak, baina baita bere konpromiso politikoei fidel jarraitzeko borrokan dabilen egile batena ere: erretxin antza, jakin-minak jota, bere pertsonaiak erdi irentsita, eta, halere, hezur haragizko.
## Erreferentziak 
## Kanpo estekak 
* Zerocalcareren webgune ofiziala